recursal/SuperWikiNEXT-32B huggingface dataset:
**Hamilton College** er et privat, amerikansk universitet i Clinton, Oneida County, NY. 

Det ble grunnlagt av indianermisjonæren Samuel Kirkland i 1793 som *Hamilton-Oneida Academy*, og fikk universitetsstatus i 1812 som Hamilton College, oppkalt etter Alexander Hamilton, USAs første finansminister. Det er det tredje eldste college i New York.

Skolepengene er US $ 34 980 i 2006, som er høyt etter amerikansk standard. Høyeste gradstildeling er Bachelor, og fagkretsen omfatter humaniora, samfunnsvitenskap, klassiske naturfag, og medisin. Det gis kun grader innen *Arts*.

Paul Greengard, nobelprisvinner i fysiologi eller medisin 2000, og Nobels fredspris-vinner i 1912 Elihu Root, var studenter ved Hamilton.

Rangeringer
-----------

*U.S. News & World Report* rangerte Hamilton College som nummer 15 blant liberal arts-collegene i USA i 2015, *Forbes* plasserte det på 51.-plass blant alle colleger i USA, mens *Washington Monthly* også rangerte det som nr. 51 av amerikanske liberal arts-colleger i 2014.

Hamilton College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

Referanser
----------

1. ↑   web.archive.org, besøkt 20. januar 2024[Hentet fra Wikidata]
2. ↑   www.clir.org[Hentet fra Wikidata]
3. ↑   web.archive.org, besøkt 16. oktober 2023[Hentet fra Wikidata]
4. ↑  Hamilton College - U.S. News & World Report
5. ↑  America's Top Colleges - Forbes
6. ↑  2014 Liberal Arts College Rankings Arkivert 29. juni 2015 hos Wayback Machine. - Washington Monthly
7. ↑  World University Rankings 2014-15 - THE World University Rankings
8. ↑  QS World University Rankings® 2014/15 - QS Top Universities
9. ↑  Academic Ranking of World Universities 2014 Arkivert 19. januar 2015 hos Wayback Machine. - Academic Ranking of World Universities

Eksterne lenker
---------------

* (en) Offisielt nettsted Rediger på Wikidata

* (en) Hamilton College (New York) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** GeoNames
 |
**Laukvikøyene naturreservat** er et naturreservat og ramsarområde i Vågan kommune i Nordland. Reservatet ble opprettet for å «ivareta et verdifullt kystområde, med det naturlig tilknyttede plante- og dyreliv. Spesiell verdi er knyttet til området som hekkeområde for våtmarksfugl og som overvintringsområde for sjøfugl. Mindre lokaliteter innen området har stor havstrandbotanisk verdi.»

Området ligger nord for Kabelvåg og sør for Laukvik på Austvågøya, og omfatter et areal på 10 888 dekar, hvorav 7 372 dekar sjøareal. Området består av gruntvannsarealer og øyområder. På hovedøya er det myrområder med flere ferskvannsdammer. Det går flere bukter og større viker inn i dette området. Utenfor hovedøya er det en rekke store og små øyer. Strandlinja rundt øyene er uregelmessig, slik at det også her er en rekke viker og større bukter. Området utmerker seg med en spesielt rik våtmarksfuglefauna, både når det gjelder vadere og gressender. 

Området ble i 2013 utpekt til ramsarområde.

Referanser
----------

1. ↑   Common Database on Designated Areas, besøkt 26. juni 2021[Hentet fra Wikidata]

Eksterne lenker
---------------

* (no) Laukvikøyene naturreservat i Miljødirektoratets nettsted Naturbase
* Verneforskriften hos Lovdata
* De norske ramsarområdene hos ramsar.org
* miljostatus.no[*død lenke*]

|  |  |
| --- | --- |
| Oppslagsverk/autoritetsdata | Naturbase
 |
**Oddelia naturreservat** ligger på vestsiden av Dokkaelva ved Åmodt i Nord-Torpa i Nordre Land kommune. Reservatet ble opprettet 25. januar 2013, og var da på 894 daa. Kongen i statsråd vedtok 12.desember 2014 å utvide naturreservatet med ca 170 mål. Etter utvidelsen er området på 1063 daa. Det består av bratte li-sider ned mot elven. Ei mindre nordvestvendt bekkekløft, (Djupbekken), på østsiden av elven er også med innenfor verneområdet. 

Formålet med naturreservatet er å bevare en relativt stor bekkekløft med høg andel rike skogtyper og har store forekomster av truede arter. Området har rike forekomster av den rødlistede arten trådragg, som er sjelden utenfor Namdalen/Helgelandsregionen.

Området vurderes som nasjonalt verneverdig.

Referanser
----------

1. ↑   Common Database on Designated Areas, besøkt 26. juni 2021[Hentet fra Wikidata]
2. ↑   (på en) *Nationally designated areas (CDDA)*, Wikidata Q1116062,

Eksterne lenker
---------------

* (no) Oddelia naturreservat i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
**DOGA-merket for design og arkitektur**, tidligere **Merket for god design**, er en utmerkelse som årlig deles ut av Norsk design- og arkitektursenter til norske designere som har samarbeidet med norske eller utenlandske bedrifter om å utvikle innovative og gode produkter. Utmerkelsen dekker alle typer masseproduserte produkter fra alle typer bransjer. Søkerne blir evaluert av en jury bestående av fagpersoner fra nordisk næringsliv og fra designbransjen.

Priser
------

Hver år fremheves en vinner blant mottakerne av merket for god design som mottar Hedersprisen for god design. 
Det deles ut priser innen flere klasser, disse er:

* Industridesign
* Tekstil- og konfeksjonsdesign
* Møbeldesign
* Interaktiv design
* Design for alle
* Emballasjedesign
* Visuell kommunikasjon
* Tjenester
* Grafisk design (utgikk 2007)
* Kunstindustridesign (utgikk 2007)

Eksterne lenker
---------------

* Offisielt nettsted Rediger på Wikidata

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon
 |
Et hjulkryss.
**Hjulkryss** er et verktøy som brukes for å montere og demontere hjulene på en bil. Verktøyet består av to metallstenger lagt i kryss, og ofte med en pipenøkkel i hver ende. Det er et rimelig standardverktøy som man ofte har med i bilen.

Pipestørrelser
--------------

Som regel har de fire nøklene forskjellige størrelser for å passe forskjellige biler. De mest vanlige størrelsene er 17 mm og 19 mm. De to siste pipenøklene kan variere, og for eksempel være 21 mm, 22 mm, 23 mm, 11/16 tommer (17.5 mm), eller 13/16 tommer (20.6 mm).

Virkemåte
---------

Hjulkrysset fungerer som en hevarm, og gir godt dreiemoment. Ved å holde på de motstående sidene kan man gi kraft rundt rotasjonsaksen fra begge sider av stangen, og hjulkrysset vil oppføre seg balansert.

Bruk
----

Hjukrysset brukes ved at man setter den passende pipenøkkelen på hjulmutteren (ev. hjulbolten på biler som har det). Man kan så stramme skruene ved å rotere medurs eller løsne skruen ved å skru moturs. (På noen eldre biler kan det imidlertid være linksgjenger på venstre side av bilen, og rotasjonsretningen blir da omvendt.)

Når man skal ta av hjulene kan det også være lurt å løsne løsne skruene litt før man jekker bilen opp. Ellers vil hjulene ofte spinne når man forsøker å løsne dem etter at man har jekket bilen opp.

Skruer som sitter ekstra godt fast kan være mulig å løsne ved å forlenge vektarmen, for eksempel med et rør. For å unngå overstramming anbefales det imidlertid ikke å bruke forlenget vektarm når man monterer hjulene. Anbefalt moment ligger ofte mellom 90-120 Nm, og det anbefales da å bruke momentnøkkel.

Alternative verktøy
-------------------

Det finnes også elektriske eller luftdrevne muttertrekkere, for eksempel slagtrekker. Muttertrekkere kan være kraftige, og det er ikke uvanlig å bruke for mye moment under stramming.

Se også
-------

* Hjulmutter
* Navbolt
* Muttertrekker

Referanser
----------

1. ↑  Goodyear - Veiledning for dekkskift
2. ↑  «Slik skifter du dekk på bilen | NAF». Arkivert fra originalen 22. september 2020. Besøkt 16. september 2020.
3. ↑  «Skifte dekk? Slik skifter du hjulene selv - Obs BYGG». Arkivert fra originalen 16. september 2020. Besøkt 16. september 2020.
4. ↑  Ødela hjulbolter med muttertrekker / Impact driver broke studs - Verktøy 24 - nyheter, test og DIY

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Even Finstad Evensen** (født 1972) er en markedsføring og tech-gründer, og tidligere norsk journalist, manusforfatter, produsent, regissør og fotograf fra Asker. 

De senere årene har han drevet virksomhet innen innholdsmarkedsføring. 

I 2017 vant Evensen prisen for beste utenlandske dokumentar på en filmfestival i Milano i Italia, med filmen *Til Valhall*. Samme film fikk hederlig omtale på American Documentary Film Festival i 2019, der den var påmeldt i kategorien «ikke-amerikansk feature».

Radio og TV
-----------

Etter endt utdannelse innen media og journalistikk i Oslo fikk han i 1998 fast jobb som vaktsjef, reporter og programleder i Asker og Bærum lokal-TV. 

I 2001 ble han ansatt i TV 2s sportsavdeling og samme høst startet han i *God kveld Norge*.

Evensen jobbet som journalist i Aller Forlag, og senere TVNorge-nyhetene fra 2006–2010. Fra 2010 har han jobbet for Monster Entertainment med ulike prosjekter. Som konsulent for selskapet Seefood var han med på å vinne Gullruten med både *Asbjørn Brekke-Show* og *På tur med Dag Otto*.

I mai 2012 stiftet han selskapet Moonlanding LTD – senere Moonlanding – a film and TV company. 

I desember 2016 produserte og regisserte han filmen *Til Valhall* om MMA-fighteren Emil «Valhalla» Meeks vei til UFC.

Referanser
----------

1. ↑  NRK (3. desember 2017). «Norsk MMA-dokumentar vant pris». *NRK*. Besøkt 30. oktober 2023.
2. ↑  «AMDOCS 2019 Line Up A to L». *www.filmfestivals.com* **(engelsk)**. Besøkt 29. november 2023.
3. ↑  «American Documentary Film Festival "LEFTY" : Interview with Even Evensen». *Joe Smith*. Besøkt 30. oktober 2023 – via YouTube.
Haukelandshallen, Bergen
Brekkestranda Fjordhotel, med Sognefjorden i bakgrunnen
**Bjørn Simonnæs** (1921–2015) var en norsk arkitekt. Under ledelse av Steen Eiler Rasmussen studerte han arkitektur ved Det Kongelige Danske Kunstakademi mellom 1945 og 1950. I studietiden arbeidet han i flere perioder som assistent hos arkitekt Frederik Konow Lund. Etter endt utdannelse arbeidet han som assistent hos arkitekt Holger Jacobsen og arkitekt Eske Kristensen i København (1950–51) og hos arkitekt Hans Wichmann Rohde (1890-1961) i Bergen (1951–52). Simonnæs opprettet egen praksis i Bergen i 1952. I perioden 1953–71 arbeidet han i kompaniskap med Jakob Myklebust.

Simonnæs har sammen med Myklebust tegnet et stort antall bygninger, i hovedsak boliger. Simonnæs utviklet i tiden 1953–57 et elementsystem for prefabrikasjon av trehus: «Flexihus». Systemet ble eksportert til Storbritannia, og Flexihouse Ltd. fikk produsert en rekke hus som ble oppført i London, Skottland og Wales i tidrommet 1960–64. Med oppføringen av Brekkestranda Fjordpensjonat i Gulen i Sogn kom et tydelig brudd i arkitektens utvikling, fra modernismens maskinestetikk og prefabrikasjon og til «fri form», slik vi kjenner dem fra den ekspresjonistiske og antroposofiske arkitekturen - en mer individualistisk, organisk arkitektur, med tydelig, kunstnerisk formvilje. Med Fjordhotellet ønsket Simonnæs å bevise at en anti-teknisk bygningsmetode kunne bli billigere enn et ferdighus-system. Til oppgaven benyttet han som materialer som vanligvis betraktes som restmaterialer og materialer som var lite, maskinelt bearbeidet.

I tillegg til sitt virke som arkitekt var Simonnæs engasjert i natur- og miljøvern og bevaring av eldre bygningsmiljøer.

Utvalgte verk
-------------

* Rekkehus, Gyldenprisveien 10 a-d og 12 a-d, 1958, sammen med Myklebust
* Lønborg, høyblokker og kjedehus (Helleveien), 1962, sammen med Myklebust
* Haukelandshallen, 1965-70
* Damsgård skole, 1966, sammen med Myklebust
* Biskopshavn kirke, 1966, sammen med Myklebust og Helge Borgen
* Brekkestranda Fjordpensjonat, Gulen i Sogn, seks byggetrinn 1966-1980, sammen med Myklebust

Referanser
----------

1. 1 2   snl.no[Hentet fra Wikidata]

Eksterne lenker
---------------

* SNL
* Olsen: Norway’s Parallel Eco Movement of the 1960s and 70s: Brekkestranda Fjord Hotel

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI
 |
**Gamle Rygene kraftverk** var et vannkraftverk i Grimstad kommune i Agder.

Det var et elvekraftverk som utnyttet et fall på 22 meter i Nidelva. 
Installert effekt var 5,8 MW fra tre francisturbiner.

Rygenefossen ble først utbygd i 1874 for å gi mekanisk kraft til et tresliperi.
I 1914 trengte Arendals Fossekompani kraft til industri i Eydehavn, og det ble oppført en kraftstasjon på sørsiden av fossen. Den ga ca 4 MW vekselstrøm med 25 Hz. 
Det ble installert to aggregat, senere ble det installert et tredje. Vannveien var i fjell fra demningen til et fordelingsbasseng like bak kraftstasjonen.

I 1919 ble det i samarbeide med A/S Rygene Træmassefabrikker bygd en kraftstasjon til, med ca 1 MW. Den lå på nordsiden av elven. 

Da kontrakten med Arendals Fossekompani utløp etter 60 år var det ikke lenger behov for 25 Hz strøm. Aluminiumsindustrien i Eydehavn var nedlagt.

Aust-Agder Krafverk begynte i 1975 å bygge et nytt kraftverk som kunne utnytte det store potensialet i fossen. 
Kraftstasjonen ble nedlagt i 1978 da den nye Rygene kraftverk ble tatt i bruk. 

Bygningen huser nå ølbryggeriet Nøgne Ø.

Kilder
------

Aust-Agder kraftverk 1919–1969-1979 av Birger Dannevig

Eksterne lenker
---------------

* Rygene kraftstasjon 1915
* Rygene kraftstasjon 1923
* Maskinsalen på Rygene kraftstasjon
* Maskinsalen på Rygene kraftstasjon
* Maskinsalen på Rygene kraftstasjon
* Rygene foss 1917

| * v
* d
* r
Kraftverk i Aust-Agder |
| --- |
| **Otravassdraget** | 
* Veringsåe
* Kaldsåni
* Holen I-II
* Holen III
* Skarg
* Hommsåne
* Kveaså
* Brokke
* Bjørgum
* Straume
* Hekni
* Hovatn
* Austad
* Nordåni
* Søråni
* Nånes & Mele
* Langerak
* Fennefoss
* Storebekk
* Uleberg
* Lindåna
* Iveland
* Kvernhusdalsbekken
* Nomeland

 | Aust-Agder våpen |
| **Tovdalvassdraget** | 
* Nasvatn
* Vassfossen
* Skripelandsfossen
* Hundtjønnsbekken
* Lislevatn
* Brufjell
* Hanefoss
* Hagestadbekken
* Mone

 |
| **Arendalsvassdraget** | 
* Jørundland
* Stedjeåna
* Harstveitbekken
* Åmli-Nidelv
* Åmli-Gjøv
* Heldøla
* Flatenfoss 2
* Flatenfoss 3
* Bøylefoss
* Evenstad
* Rygene miniaggregat
* Rygene
* Gurebo

 |
| **Vegårsvassdraget** | 
* Fosstveit

 |
| **Gjerstadvassdraget** | 
* Eikeland Verk
* Stifoss

 |
| **Nedlagt** | 
* Søndeled
* Gamle Rygene

 |
**Bløff** var et norsk band. I 1996 ga de ut en selvtitulert demo. I mars 1997 ble de landskjente da de ga ut singelen *«Harde kår»* med et omslagsbilde som var likt logoen til Coca-Cola produktet Urge. Låta ble A-listet på NRK. Coca-Cola krevde at singlen måtte trekkes fra markedet for å unngå søksmål. Plateselskapet EMI valgte å ikke gi den ut med nytt omslag. I april kom de ut med singlen *«Min verden»*, hvor de hadde bildet av Norges riksvåpen på omslaget, uten krone og med erigert hale mellom bena. Dette ga på nytt bandet omtale i avisene. I september samme år kom EP-en *Greatest hittil*. I 1998 kom debutalbumet *Popstjerner*, og 4-spors singlen *«Popstjerne»* på Sonet. *Popstjerner* fikk terningkast 5 i Dagbladet. Bandet fikk kritikk fra Jahn Teigen da de harselerte med ekskona (dengang kona) til Morten Harket i teksten på «Popstjerne». Sangen ble også gitt ut på samlealbumet *Norsk rock på norsk* i 2000.

Bandet hadde egen fanklubb, Bløff Army, med over 1000 medlemmer på det meste.

Etter at bandet ble oppløst spilte Pål Tolstrup, Kim Granaas og Lasse Thorsen i bandet Corbin, men Granaas sluttet etter ikke altfor lenge. Corbin ga ut musikkalbumet *Face Yourself* i 2004, produsert av Ole Evenrud. Bandet ble oppløst i 2008, Kim Granaas startet sitt eget soloprosjekt med Andreas Eide som produsent, han har gitt ut en EP under navnet October, som har fått gode kritikker for sine tekster og tilstedeværelse. Anders Buaas begynte i bandet Absolute Steel under navnet «Andy Boss», og turnerte sammen med Paul Di'Anno i Norge. Han driver også Anders Buaas Recording Studio i Larvik, 
Kim Granaas ga ut soloalbumet "Violence is a Sign of weakness" i november 2015 med 
Andreas Eide Larsen på miks og som coprodusent under navnet October,
Kim Granaas skrev alle sangene, bortsett fra to som han skrev sammen med AlDeloner (Atle Bystrøm) fra bandet Midnight Choir, Black Dove og Stargazer.
Albumet ble meget godt mottatt av pressen,
Kim Granaas ga ut albumet på sin egen label, Brigadoon Records.

Diskografi
----------

* *Bløff* (demo) 1996
* *Harde kår* (singel) 1997
* *Min verden* (singel) 1997
* *Greatest hittil* (EP) 1997
* *Popstjerne* (singel) 1998
* *Popstjerner* (CD) 1998

Medlemmer
---------

* Anders Buaas – gitar
* Pål Tolstrup – vokal
* Kim Granaas – gitar
* Lasse Thorsen – trommer

Referanser
----------

1. ↑  «Dagbladet - Popstjerner (anmeldelse)». Arkivert fra originalen 9. mars 2005. Besøkt 5. mai 2009.
2. ↑  «Dagbladet - Bløff tar'n helt ut». Arkivert fra originalen 9. mars 2005. Besøkt 5. mai 2009.
3. ↑  Østlands-Posten – Corbin tar farvel på Skotta[*død lenke*]

|  |  |
| --- | --- |
| Oppslagsverk/autoritetsdata | Discogs
 |
En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/Vorbid**.

**Vorbid** er et progressiv thrash metal band fra Arendal, etablert i 2013.[]

Bandet ga ut en selvtitulert EP i 2016, og debutalbumet Mind kom på Indie Recordings i 2018. Albumet fikk blandet kritikk fra 8 av 10 hos distortedsoundmag til 2,5 av 5 fra angrymetalguy.com, som legger til «Vorbid are outrageously skilled, and to pretend otherwise would be ludicrous».

Vorbid har opptrådt på blant annet i på Bloodstock Open Air festivalen i Storbritannia (2017) i og Wacken Open Air i Tyskland (2017), verdens største heavy metal musikkfestival.[]

Medlemmer
---------

* Marcus Gullovsen - trommer
* Michael Eriksen Briggs - gitar, vokal
* Daniel Emanuelsen - gitar
* Jonas Tellefsen - bassgitar

Diskografi
----------

* Vorbid - 2016, privat (EP)
* Mind - 2018, Indie Recordings (Studioalbum)

Referanser
----------

1. ↑  «ALBUM REVIEW: Mind – Vorbid». *distortedsoundmag.com* **(engelsk)**. Besøkt 4. mars 2024.
2. ↑  «Vorbid – Mind Review». *angrymetalguy.com* **(engelsk)**. Besøkt 4. mars 2024.
3. ↑  «Vorbid - Mind (CD)». *bigdipper.no* **(norsk)**. Besøkt 4. mars 2024.

Eksterne lenker
---------------

* Vorbid hos Indie Recordings
* Vorbid på Facebook
* Vorbid hos Encyclopaedia Metallum
**Rimfrost** er et svensk black metal band som dannes i 2002 av Hravn Dcmiester og Throllv Väeshiin.

Biografi
--------

Etter å ha spilt inn tre demoer, ble bandet signert av et underground plateselskap og utga deretter EPen *A Journey to a Greater End*, som ble innspilt i Black Lounge Studios i Avesta. I 2006 spilte bandet på festivalen Inferno i Oslo og spilte inn sitt debutalbum *A Frozen World Unknown*. Albumet ble sluppet høsten 2006. Rimfrost forlot sitt plateselskap på grunn av selskapets politiske innstillinger.[]

Bandet hadde et kort samarbeide med Metal Blade Records sommeren 2007. Årsaken til at Rimfrost ikke hadde kontrakt med selskapet lenge var at Metal Blade Records sa opp kontrakten etter at de hadde hørt rykter om at deres gamle plateselskap hadde nazistiske holdninger. Bandet har dog ikke disse holdningene, og vil ikke assosieres med dem.[]

Rimfrost medvirker på en DVD dokumentar om black metal, *Black Metal Satanica*.

Bandet signerte for plateforlaget Season of Mist, og ga i 2009 ut albumet *Veraldrar Nagli*.

Medlemmer
---------

* Throllv – Trommer (2002-2003, også gitar, sang, bass og keyboard)
* Hravn – Gitar, sang (2002-2003 også keyboard)

### Tidligere medlemmer

* Frozthirw – Bass (2004–2006)
* Isthar – Bass (2004)
* Sorghim – Bass (2002–2004)
* Beuwolf – Gitar (2002) Bass (2006–2008)
* Peter Laustsen – Bass (2009–2012)

Diskografi
----------

* *Mörkrets furstar* (demo) – 2002
* *Unredeemed Demons* (demo) – 2003
* *Winds of Hostility Blows The Horizon* (demo) – 2004
* *A Journey to a Greater End* (EP) – 2005
* *A Frozen World Unknown* – 2006
* *Veraldrar Nagli* – 2009

Referanser
----------

1. ↑   Arkivert 4. mars 2016 hos Wayback Machine. nyhetsartikkel i Metal underground

Eksterne lenker
---------------

* (en) Rimfrost (musikkgruppe) på MySpace
* Season of Mists hjemmeside

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data)
 |
**Jan Fredrik Christiansen** (født 5. april 1942 i Lebesby i Finnmark) er en norsk trompetist og tidligere professor ved Norges Musikkhøgskole. 

Jan Fredrik Christiansen studerte trompetspill med Harry Kvebæk, William J. Overton i London og Adolph Herseth i Chicago.
Etter ett år som 2. trompetist ved Den Norske Operas Orkester ble han i 1966 ansatt i Oslo Filharmoniske Orkester først som alternerende solotrompetist, før han han ble orkesterets solotrompetist fra 1973 til 2007.

Christiansen var medlem av Oslo Sinfonietta fra 1989 til 2015. Han var professor ved Norges musikkhøgskole til 2013.

Innspillinger
-------------

* *Missa da Tromba* – Musikk for trompet og orgel. Orgel, Terje Winge /Lindberg Lyd 2009

Utgivelser
----------

Sammen med Aline Nistad har Christiansen utgitt to samlinger med duetter for trompet og trombone. Begge med demo-cd innspilt av utgiverne (lyd Thor Bjørn Neby):

* Johann Sebastian Bach: 15 Tostemte Invensjoner (originalt for klaver) tilrettelagt for trompet og trombone
* Joseph Bodin de Boismortier: Sonater 1-9 (originalt for to fagotter) tilrettelagt for trompet og trombone

Referanser
----------

1. ↑  80 års omtale i Aftenposten 5. april 2022

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** BNF **·** BNF (data) **·** MusicBrainz **·** Discogs
 |
**Maria Stylianou Korsnes** er en norsk psykolog og hjerneforsker og professor emerita (UIO, 2012-2022). Hun var forskningsleder ved alderpsykiatrisk seksjon ved Oslo Universitetssykehus (OUS, 2010-2022). Hun er spesialist i klinisk nevropsykologi og ble dr. psychol. i 1996 (UIO). Hun har driftsavtale med helse sørøst (HSØ).

Hun har tidligere jobbet som forsker ved Stanford University, Statens senter for epilepsi (SSE), Rikshopsitalet (OUS) og Universitet i Oslo (UIO). Hun har jobbet med hjerneforskning og hjerneavbildingsmetodologi med fokus på klinisk anvendelse, og på hvordan sykdom eller skade påvirker kognitive funksjoner, tanker og emosjoner hos mennesker. 

Fra 2017-2022 var hun nestleder for RETHOS, Kunnskapsdepartementet, program for psykologi, med ansvar for nasjonale retningslinjer for helse- og sosialfag. Hun var WorkPackage leder for Horizon 2020 prosjekt (EMPATHIC), 2017-2020.

Referanser
----------

1. ↑   Universitetet i Oslo[Hentet fra Wikidata]
2. ↑  «Maria Stylianou Korsnes». Arkivert fra originalen 20. juli 2019. Besøkt 20. juli 2019.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** CRIStin
 |
***Deadly Fury*** (originaltittel: *Wu lin zhi*) er en kinesisk kampkunstfilm fra 1983 regissert av Zhang Huaxun. Filmen handler om en legendarisk kampkunstutøver som lærer en ny revolusjonerende teknikk av en tidligere mester. Mesterens datter blir kidnappet, og for å befri henne må han kjempe mot en russisk mester kjent som Den Russiske Herkules. Hovedrollen spilles av Li Junfeng.

Den ble tildelt prisen for fremragende film ved Huabiao Awards (delt med flere filmer) og fikk juryens spesialpris ved Gullhanen.

Filmen er også kjent under engelske titler som *Honour of Dong Fang-Xu* og *Pride's Deadly Fury.*

Referanser
----------

1. ↑  «Pride's Deadly Fury (1983)». *hkmdb.com*. Besøkt 6. mars 2024.
2. ↑  «Huabiao Film Awards (1983)». *IMDb*. Besøkt 5. mars 2024.
3. ↑  «Si du Chishui (1983) - Awards - IMDb» **(engelsk)**. Besøkt 6. mars 2024.
4. ↑  «Pride’s Deadly Fury (1983)». *wuxiacinema* **(engelsk)**. 17. september 2016. Besøkt 6. mars 2024.
5. ↑  «Pride's Deadly Fury (1983)». *letterboxd.com* **(engelsk)**. Besøkt 6. mars 2024.

Eksterne lenker
---------------

* *Artikkelen mangler oppslag i Wikidata*
***Säg det i toner*** er en svensk film fra 1929 regissert av Julius Jaenzon og Edvin Adolphson. Hovedrollene spilles av Elisabeth Frisk og Håkan Westergren. Ved premieren 26. desember 1929 ble filmen introdusert som den første svenske lydfilmen. 

Sangen «Säg det i toner» ble skrevet av Jules Sylvain (melodi) og Karl-Ewert (tekst), og ble en stor hit i både Sverige og Norge.

Handling
--------

Hovedpersonen, Olof Svensson, arbeider som sporvogn-konduktør i Stockholm og bor på på Söder. På fritiden forsøker han å komponere musikk. Når han ser ut et vindu blir Olof vitne til at en løshund holder på å bli skadd. Når han går ut for å hjelpe hunden, møter Olof den attraktive studenten Lisa Lindahl.

Hunden klarer seg uten å bli alvorlig skadd, og Olof og moren hans tar deretter hånd om hunden. Direktør Lindahl, faren til Lisa, får snart øynene opp for Olofs komposisjoner.

Filmmusikken
------------

Filmen inneholder en rekke sanger, med ulike opphavere. Noen av sangene var spesialskrevet for filmen.

Tittelmelodien «Säg det i toner» er en vals som ble komponert av svenske Jules Sylvain. Han fant inspirasjonen da en tysk venn som var på besøk mimret om de gamle gode dager da keiser Wilhelm kjørte gjennom Berlins gater mens bilhornet spilte «Siegfried»-temaet fra Richard Wagners opera. Etter at melodien var ferdig, og hadde blitt utstyrt med tekst av Karl-Ewert, ble sangen innspilt av Hilmer Borgeling. I filmen er det Borgelings stemme som fremfører sangen; selv om rollen spilles av Håkan Westergren.

Sangen «Varje liten tanke» ble komponert av Sonja Sahlberg.

Sangen «Hund och katt» ble skrevet av Karl Wehle, Björn Schildknecht, Rudolf Sahlberg og Edvin Adolphson, og fremført av Karl Wehle.

Sangen «Hjärtam som brinna» ble komponert av Schild og Grews.

Melodien til «Sjungom studentens lyckliga dag (Studentsång)» var skrevet av prins Gustaf, og teksten av Herman Sätherberg.

Både ord og toner til sangen «Fjäriln vingad syns på Haga» er skrevet av Carl Michael Bellman (1740–1795), det samme gjelder de tre sangene «Ulla! Min Ulla», «Vila vid denna källa (Oförmodade avsked, förkunnat vid Ulla Winblads frukost en sommarmorgon i det gröna)», og «Är jag född så vill jag leva».

Rolleliste (i utvalg)
---------------------

* Håkan Westergren som Olof Svensson
* Stina Berg som Olofs mor
* Elisabeth Frisk som Lisa Lindahl
* Tore Svennberg som direktør Lindahl, Lisas far
* Jenny Hasselquist som fru Lindahl, Lisas stemor
* Margit Manstadsom Ingrid Mårtenson
* Edvin Adolphson som stemorens elsker
* Karl Wehle som en komponist

Referanser
----------

1. 1 2 3  Ødegaard, Jac Røken (1953). *Slagerboka : Populærmusikkens historie gjennom 200 år*. Tempo. s. 172.

Eksterne lenker
---------------

* (en) *Säg det i toner* på Internet Movie Database Rediger på Wikidata

* (no) *Säg det i toner* hos Filmfront Rediger på Wikidata

* (sv) *Säg det i toner* i Svensk Filmdatabas Rediger på Wikidata

* (en) *Säg det i toner* på Silent Era Rediger på Wikidata

Portaler: Film | Sverige
Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2024-02*

**Karlsøy Prestegaard** er et rockeband fra Karlsøy i Troms, startet i 1979.

Historie
--------

Karlsøy prestegård, som bandet hentet navnet fra, ble bygget i 1815 og revet omkring 1913.
I 1979 grunnla Stein Olsen bandet Nordnorsk Rockensemble, som i 1981 skiftet navn til Karlsøy Prestegaard. De gav ut sin første 7"-singel i 1981. Året etter spilte bandet inn debutalbumet *Dyret (666)*. De hadde en pause fra 1986, men gjenoppstod i 1988.

I 1990 turnerte Karlsøy Prestegaard i Sovjetunionen. Turnéen startet i Murmansk og gikk via Leningrad, Moskva og til «den forbudte byen» Saratov ved Volga. Samme året ga de ut singelen «*Barn av lyset*».

I 1994 komponerte bandet musikken til Svein Andersens dokumentarfilm *Karlsøya – mellom geiter, rock og Muhammed*. En soundtrack-CD på eget selskap ble også lansert i anledning filmen. Både gruppa og Stein Olsen som privatperson medvirket i filmen.

Den 13. juni 2008 ble albumet *Dyret (666)* og singelen «*Barn av lyset*» reutgitt som CD av Smart Patrol Records.

Bandet var i 2023 fortsatt aktivt konserterende og turnerende, hovedsakelig i Nord-Norge, der de blant annet er fast deltaker (og arrangør) på den lokale Karlsøyfestivalen. I 2004 spilte de på Quartfestivalen, som omtalte dem som «midt i blinken, vi snakker attitude og rockehistorie så det holder».

Medlemmer per 2016
------------------

* Stein Ellysef Olsen – vokal/gitar
* Bjørn-Ole Olsen – sitar/gitar/vokal/synth
* Ariel Joshua Olsen – bass/kor
* Arne Lund – trommer
* Sjur Gabriel Olsen – perkusjon/tverrfløyte

Diskografi
----------

* *Shanty* 7"
* *Dyret (666)* LP
* *Barn av lyset* 7"
* *Dyret (666)/Barn av lyset* CD (Smart Patrol Records, 2008)

Referanser
----------

1. 1 2 3  Oppslag om bandet i Robert Dyrnes: *Tromsø brenn! Rock-, pop- og visediskografi 1963–2016*, Backbeat Bok (Tromsø) 2016, side 91.
2. ↑  «Karlsøy-rock til Sojvet» [sic], *Tromsø* 20. januar 1990, side 3.
3. ↑  *Film & Kino* nr. 3A, 1995, side 20,
4. ↑  «Absolutt nordnorsk», *Nordlys* 20. desember 1994, side 20.
5. ↑  Øivind Holthe: «Hippie-legender til Quart», *Fædrelandsvennen* 5. mars 2004, side 27. Sitatet er fra Alf Solbakken i Quartfestivalen.

Eksterne lenker
---------------

* (en) Karlsøy Prestegaard på Discogs Rediger på Wikidata
* (en) Myspace/karlsoyprestegaard – Myspace-side
* Kanal på YouTube

Portal: Tromsø

|  |  |
| --- | --- |
| Oppslagsverk/autoritetsdata | Discogs
 |
**Seven Mile Beach** er en nasjonalpark i New South Wales (Australia), 110 km sørvest for Sydney.

Nasjonalparken består av tidevannsflater, øyer og en sandbarriere bygd opp av elveslam i Shoalhaven River-deltaet. Dette er viktige områder for trekkende vadefugler og sjøfugler og parken beskytter også en stor strandregnskog. Den våteste måneden i året er mars, og den tørreste er september. Gjennomsnittstemperaturen varierer fra 17 til 25 grader (celsius).

Det er store muligheter for fuglekikkere. De kan blant annet observere kongepapegøyer, regnbuelorier, rosellaer, gjerdesmetter, hvitøyehonningetere og kanelgjøkduer.

* 
* 
* 
*

Referanser
----------

1. ↑  «Protected Planet | Seven Mile Beach». Besøkt 12. juni 2021.
2. ↑  *Seven Mile Beach National Park and Comerong Island Nature Reserve Plan of Management* (PDF) **(engelsk)**. 1. februar 1998. ISBN 0-7310-7660-5. Wikidata Q61778231.
3. ↑  «Seven Mile Beach National Park | Visitor info». Besøkt 8. desember 2021.
4. ↑  «Seven Mile Beach National Park | Learn more». Besøkt 8. desember 2021.
***La fuga di Socrate*** (er en italiensk stumfilm fra 1923 regissert av Guido Brignone.

Handling
--------

Ajax skremmer ved et uhell Sokrates, kjæledyr-papegøyen til forloveden Annita, og får ham til å fly sin vei gjennom et åpent vindu. Annita sier at hun ikke ønsker å gifte seg med Ajax, før han returnerer Sokrates til henne. I sin internasjonale søken etter papegøyen, blir Ajax tilfeldigvis en ettersøkt mann overalt hvor han går.

Sokrates blir til slutt løslatt for å reise hjem av sine nye eiere, Liliana og faren hennes, til Annitas store glede. Men samtidig velger Ajax å ikke komme hjem, fordi han har funnet sitt livs store kjærlighet, Liliana, samtidig som han var på leting etter Sokrates.

Skuespillere
------------

* Carlo Aldini som Ajax (Aiace)
* Ruy Vismara som Annita
* Vasco Creti
* Giuseppe Brignone
* Miss Rolfo som Liliana

Referanser
----------

1. ↑   (på en) *Internet Movie Database*, IMDb-ID tt0345283, Wikidata Q37312,
2. ↑  ; besøksdato: 8. juli 2016.
3. ↑  «The Flight of Socrates (1923)» **(engelsk)**. Besøkt 6. mars 2024.

Eksterne lenker
---------------

* (en) *La fuga di Socrate* på Internet Movie Database Rediger på Wikidata
**Juul Bjerke** (født 14. april 1928 i Hof, død 28. februar 2014) var tidligere økonom og politiker for Arbeiderpartiet. Han ble i 1950 ansatt i Statistisk sentralbyrå. I 1971 ble han utnevnt til statssekretær i Finansdepartementet. I 1973 ble han avdelingsdirektør ved Statistisk sentralbyrå, før han i 1983 ble sjefsøkonom i LO, der han ble til han gikk av for aldersgrensen i 1993. Som pensjonist begynte han som analytiker i Folketrygdfondet.

Fra 1978 til 1993 var Bjerke hovedstyremedlem i Norges Bank.

Bjerke var far til tidligere konsernsjef i DNB ASA Rune Bjerke (f. 1960) og tidligere miljøvernminister Siri Bjerke (1958-2012).

Referanser
----------

1. ↑  (no) «Juul Bjerke» i *Store norske leksikon*
2. ↑  FriFagbevegelse: Minneord Juul Bjerke
3. ↑  Ntb. «Siri Bjerke er død». *Aftenposten*. Besøkt 29. mars 2020.

Eksterne lenker
---------------

* Juul Bjerke - Store norske leksikon
* Juul Bjerke - Forvaltningsdatabasen

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** ISNI
 |
**Harald Egil Hartmann** (født 28. august 1921 i Horten, død 10. januar 2003) var en norsk offiser, flyger og jurist. 

Hartmann reiste med skøyta «Sleipner» den 16. oktober 1941, fra Vegsund, på den tiden i Borgund kommune, og nådde Lerwick på Shetland den 19. oktober. Han reiste via England til Canada, hvor han gjennomgikk flyskole ved Little Norway utenfor Toronto. Hartmann kom i operativ tjeneste fra juli 1943 ved 333 skvadron i Woodhaven, ved Dundee i Skottland, der han som flyger på Catalina-fly utførte konvoi-tjeneste og anti-ubåtoperasjoner.

Hartmann fullførte juridisk embedseksamen cand.jur.) i 1949 og arbeidet i tre år for Forsvarsdepartementets kontor for NATO samarbeidet. Han var leder for Assurance-Mæglerforretningen DUO AS til pensjonsalder i 1986.

I 1998 ga han ut boken *Catalina mot ubåt* der han forteller om flukten fra Norge og opplevelsene som Catalina-flyger.

For sin krigsinnsats ble Hartmann dekorert med St. Olavsmedaljen med ekegren.

|  |  |
| --- | --- |
| Utmerkelser

|  |
| --- |
| St. Olavsmedaljen med ekegren |

 |

Bibliografi
-----------

* Harald Egil Hartmann (1998). *Catalina mot ubåt : flukt fra Norge, Little Norway, krigsinnsats*. Oslo: Wings. ISBN 8299219442.

Referanser
----------

1. 1 2  Finn Eriksrud: «Harald Egil Hartmann». *Aftenposten*, side 19, 7. februar 2003
2. ↑  Ulstein, Ragnar (1979). *Englandsfarten. 1 : Alarm i Ålesund*. Oslo: Samlaget. s. 307. ISBN 8252109829.
3. ↑  Haga, Arnfinn (1983). *Vi fløy Catalina*. Oslo: Cappelen. s. 27.
4. ↑  Omholt-Jensen, Edvard (1986). *Ole Reistad : "the spirit of Little Norway" : biografi*. Oslo: Atheneum. s. 202. ISBN 8273341429.
5. ↑  Haga, Arnfinn (1983). *Vi fløy Catalina*. Oslo: Cappelen. s. 25.
6. ↑  *Aftenposten, side 19*: «Harald Egil Hartmann» 7. februar 2003

|  |  |
| --- | --- |
| Oppslagsverk/autoritetsdata | Geni
 |

Portal: Andre verdenskrig
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Novise** (fra latin: *novus*, «ny») er en person som forbereder seg på å tre varig inn i et kloster eller annen kirkelig ordenssamfunn eller kongregasjon. Før man blir munk/lekbror eller nonne/ordenssøster skal man introduseres i ordenslivets og særlig den valgte ordenens historie og levemåte, og få prøvet sitt kall. 

Novisene pleier å stå under oppsyn og ledelse av en novisemester. 

Forut for novisiatet går ofte en periode som postulant.

Man blir i klostret og i visse andre ordener ikledt ordensdrakten i samband med opptak i novisiatet. Det er vanlig i mange ordener at ordensdrakten skiller seg ad; for kvinneordener er som regel sløret annerledes. Man lever som om man hadde avlagt klosterløfter. Men de løftene får man ikke avlegge før novisiatet er over og man eventuelt blir opptatt i ordenssamfunnet.

Annen betydning
---------------

I videre betydning brukes novise om uerfarne personer.

|  |  |
| --- | --- |
| Oppslagsverk/autoritetsdata | Store norske leksikon **·** BBC Things
 |
**Jamshed Khilolovitsj Karimov** (tadsjikisk: Ҷамшед Хилолович Каримов (født 1940 i Dusjanbe) er en tadsjikisk politiker. Han var Tadsjikistans femte statsminister fra 2. desember 1994 til 8. februar 1996. Han er fetter til tidligere president i Usbekistan, Islom Karimov. Fra 20. juni 1997 til 2002 var ham Tadsjikistans ambassadør til Kina.

Biografi
--------

Karimov ble født 4. august 1940 i landets hovedstad Dusjanbe. Han tok eksamen ved Moscow Technological Institute of Light Industry i 1962 og ved det økonomiske og matematiske institutt ved Academy of Sciences of the Soviet Union i 1968. Fra 1962 til 1981 arbeidet han som assistent ved avdelingen for industriell økonomi ved Tajik State University. Fra mars 1989 fram til oppløsningen av Sovjetunionen var Karimov medlem av Sovjetunionens folkekongress.

På samme tid var han også førstesekretær i Tadsjikistans kommunistpartis avdeling i Dusjanbe. Fra januar til juli 1991 var Karimov visestatsminister (under statsminister Akbar Mirzojev og fra juli til november samme år var han første visestatsminister under Mirzojev og Abdumalik Abdullajanov. I 1994 var han presidentens rådgiver angående sosialpolitikk og økonomiske spørsmål. 2. desember samme år ble han utnevnt til statsminister, en posisjon han hadde til 8. februar 1996. 9. januar 1997 ble han utnevnt til Tadsjikistans ambassadør til KIna, en stilling han tiltrådte i juni samme år.

Fotnoter
--------

**Type nummerering**
1. ↑  Folkekongressen avløste Det øverste sovjet som Sovjetunionens øverste folkevalgte myndighet. Det ble innført under Mikhail Gorbatsjov i 1989.

Referanser
----------

1. ↑  «КАРИМОВ Джамшед - Биография - БД "Лабиринт"». Labyrinth.ru.
2. ↑   .  Manglende eller tom `|tittel=` (hjelp)
**Polarforskningssekretariatet** er en svensk statlig myndighet under Utbildningsdepartementet.

Polarforskningssekretariatets oppgave er å fremme og samordne svensk polarforskning. Det innebærer blant annet å følge og planlegge forskning og utviklingsarbeid samt organisere og gjennomføre ekspedisjoner i Arktis og Antarktis. Polarforskningssekretariatet er forvaltningsmyndighet for loven om Antarktis og vurderer om søknader om tillatelse til opphold eller virksomhet i området er i overensstemmelse med loven.

Polarforskningssekretariatet er siden 2019 lokalisert i Luleå. Sekretariatet forvalter Sveriges to forskningsstasjoner i Antarktis,  Wasa og Svea. 

Isbryteren Oden

Eksterne lenker
---------------

* (sv) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Polarforskningssekretariatet – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Assimilering** defineres innenfor samfunnsvitenskapen som den prosess som gjør at en person eller en minoritet gir avkall på sin kultur og går over til å leve i henhold til majoritetskulturens dominerende verdier, normer og tradisjoner. Assimilasjon kan være påtvunget eller frivillig, eller den kan skje som følge av en prosess der nye generasjoner av en minoritet vokser opp i majoritetskulturen, og dermed tilegner seg denne. 

Ordet brukes ofte i innvandringsdebatt og drøftelse av integreringspolitikk, men er også et faguttrykk i sosialantropologi. Assimilasjon ses gjerne i sammenheng med *(kulturell) integrasjon* og *(kulturell) segregasjon*. Segregasjonspolitikk innebærer et mål om at etniske eller kulturelle grupper holdes atskilt, mens integrasjon betyr at minoriteten deltar majoritetskulturen uten å gi slipp på egen identitet og særpreg.

Uttrykket stammer fra latin *similis* (liknende), og betyr «gjøre lik».

Se også
-------

* Fornorsking av samer

Referanser
----------

1. ↑  *Sosiologisk leksikon*. Oslo: Universitetsforl. 1997. s. 24. ISBN 8200229483.
2. ↑  Thomas Hylland Eriksen (1993). *Små steder - store spørsmål: innføring i sosialantropologi*. Oslo: Universitetsforl. s. 335. ISBN 8200216349.

Eksterne lenker
---------------

* (en) Cultural assimilation – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** NDL **·** NKC **·** BBC Things
 |
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

**Frith Street** er en gate i området Soho i London. Den er beliggende i gåavstand mellom T-banestasjonene Tottenham Court Road og Leicester Square. I nord ligger Soho Square, og i sør ligger Shaftesbury Avenue. Frith Street krysser Old Compton Street.

Ronnie Scott's Jazz Club holder til i nummer 47.

I etterkrigstiden strømmet italienske immigranter hit og satte sitt preg på mye av strøkets forretningsvirksomhet.

Caffè latte-trenden startet i 1950-årene i London. Milano-mannen Achille Gagia brakte med seg sin egen oppfinnelse, den banebrytende kaffemaskinen som bærer navnet hans, da han flyttet til Frith Steet. Han installerte maskinen på Café Moca. Deretter ville alle ha den.

Historie
--------

John Constable, Wolfgang Amadeus Mozart og William Hazlitt bodde alle i Frith Street en stund.

26. januar 1926 ga John Logie Baird den første offentlige demonstrasjon av fjernsyn i 22 Frith Street, i etasjen over der Bar Italia holder til i dag.

Eksterne lenker
---------------

* (en) Frith Street – kategori av bilder, video eller lyd på Commons Rediger på Wikidata
* Ronnie Scott's Jazz Club
En *huabiao* foran Tiananmen i Beijing.
Mytisk kreatur på toppen av en *huabiao*.
En moderne *huabiao* i Taipei.
**Huabiao** (forenklet kinesisk: 华表; tradisjonell kinesisk: 華表; pinyin: *huábiǎo*) er en seremoniell søyle benyttet i tradisjonell kinesisk arkitektur. De er tradisjonelt blitt oppstilt foran palasser og gravmæler. Når de står foran palasser, kan de også kalles ***bangmu*** (謗木). Foran graver kan de kalles ***shendaozhu*** (神道柱).

De er vanligvis laget av hvit marmor. De består gjerne av fire elementer. Fundamentet er firkantet med relieffer av drager, lotusblomster og andre lykkebringende symboler. Så følger en søyle dekorert med en drage som slynger seg rundt og av lykkebringende skyer. Nær toppen er en horisontal stein utformet som en sky. Helt på toppen sitter et mytisk kreatur ved navn *denglong* (蹬龙), også kalt *hou* (犼), en av «dragens ni barn».

Ifølge kinesiske klassiske tekster skal opphavet til *huabiao*ene være å finne hos den legendariske Keiser Shun (23.-22. årh. f.Kr.). Andre sier at den utviklet seg fra gamle stammefolks totempæler.

Referanser
----------

1. ↑  «Culture of Beijing: Huabiao». Arkivert fra originalen 24. juni 2021. Besøkt 4. januar 2013.

Eksterne lenker
---------------

* (en) Huabiao – kategori av bilder, video eller lyd på Commons Rediger på Wikidata
* 华表与谤木 (*Huabiao* and *Bangmu*), *Beijing Court* 24 September 2008
* 天安门的华表
* 北大校园内的华表
* 梁吴平忠侯萧景墓石刻
**Peter James Cullinane** (født 29. november 1936 i Dannevirke i New Zealand) er emeritert katolsk biskop av Palmerston North.

Liv og virke
------------

### Prest

Cullinane studerte først ved *Holy Name Seminary i Christchurch* og fra 1958 i Genova. Erkebiskopen av Genova, kardinal Giuseppe Siri, ordinerte ham til prest den 13. desember 1961, og Cullinane ble inkardinert i erkebispedømmet Wellington. Han var sogneprest, og foreleser ved *Holy Cross College* fra 1969.

### Biskop av Palmerston North

Pave Johannes Paul II utnevnte ham til den første biskopen av Palmerston North den 6. mars 1980. Erkebiskopen av Wellington, Thomas Stafford Williams, bispeviet ham den 23. april samme år; medkonsekratorer var Owen Noel Snedden, hjelpebiskop i Wellington og militærbiskop i New Zealand, og Edward Russell Gaines, biskop av Hamilton i New Zealand. 

Biskop Cullinane var president for Biskopskonferansen i New Zealand fra 1997 til 2003.

Den 22. februar 2012 innvilget pave Benedikt XVI hans aldersbetingede avskjedssøknad.
***Søster hat*** er en roman av den norske forfatteren Knut Meling, utgitt på Gyldendal i 1987 med omslag av Brian Albers. Romanen ble utgitt i ung pocket-serien til Gyldendal i 1989 med omslag-illustrasjon av Hilde Kramer.

NRK hørespill
-------------

I 1991 ble *Søster hat* dramatisert av Tor Fretheim og satt opp som hørespill ved Ungdomsteateret i NRK. Hørespillet ble i 2021 gjort tilgjengelig på NRK Radio i 3 episoder. I rollene finner vi Anders Hatlo, Andreas Kolstad, Bab Christensen, Bjørn Skagestad, Eli Anne Linnestad, Gisken Armand, Janne Kokkin, Kari Onstad, Marianne Krogh, Paul Ottar Haga. Produsent er Jan Erik Hoel. Regissert av Lise Fjeldstad.

Handling
--------

Knut Melings roman gjengir i jeg-form en 19 år gammel pikes brutale virkelighet, hennes reaksjoner og hennes følelser. Tidlig forstår leseren at hun har flyktet fra noe som var i ferd med å bli en katastrofe for henne, og etter hvert blir det klart at det hun har unnsluppet, er hennes egen ansette familie og hjemmet deres på beste Oslos vestkant. Gradvis – og med en ulmende spenning – avdekker hennes betroelser den livssituasjonen og de begivenhetene som hun ikke kunne leve videre med. *Søster hat* er en roman om retten til frihet og uavhengighet, og om de både åpne og skjulte kreftene som holder dem nede.

Omtaler
-------

* «Knut Meling’s fascinating new novel is written with skill and vision; it combines literary and psychological scrutiny.» Read it and you will find a twisted humanity living in fear and waiting for redemption.» Nobel Fredspris Vinneren og forfatteren Elie Wiesel[]
* «Og det underlige skjer at leseren sitter fanget fra først til siste side. Det er umulig å rive seg løs. Og dette skjer fordi Knut Meling har forstått at en forfatters viktigste evne er evne til innlevelse, til medlidenhet i ordet dypeste forstand.» Erik Fosnes Hansen i *Aftenposten*.[]

Oppsetninger
------------

* «Søster Hat» – Radioteatret 3 deler, NRK, 1991[]
* «Søster Hat» – Bergen Unge Teater, 1993[]

Referanser
----------

1. ↑  ; *Store norske leksikon*.
2. ↑  «Nasjonalbiblioteket». *www.nb.no*. Besøkt 26. september 2020.
3. ↑  «Søster hat.». Antikvariat.net. Arkivert fra originalen 28. juni 2021. Besøkt 28. juni 2021.
4. ↑  «1. Familien på Bestum - Søster Hat». *NRK Radio* **(norsk)**. Besøkt 3. juni 2021.
5. ↑  «Nasjonalbiblioteket». *www.nb.no*. Besøkt 26. september 2020.
6. ↑  «Søster Hat». *NRK Radio* **(norsk)**. Besøkt 3. november 2021.